Rozsudok Všeobecného súdu z 9. novembra 2022 – QM/Europol
(vec T-164/21)1
(„Verejná služba – Dočasní zamestnanci – Nepredĺženie zmluvy na dobu určitú na dobu neurčitú – Záujem služby – Nesprávne právne posúdenie – Zjavne nesprávne posúdenie – Právo byť vypočutý – Zásada riadnej správy vecí verejných – Povinnosť starostlivosti“)
Jazyk konania: francúzština
Účastníci konania
Žalobca: QM (v zastúpení: N. de Montigny, advokátka)
Žalovaná: Agentúra Európskej únie pre spoluprácu v oblasti presadzovania práva (v zastúpení: A. Nunzi, O. Sajin a C. Falmagne, splnomocnení zástupcovia, za právnej pomoci A. Duron a D. Waelbroeck, advokáti)
Predmet veci
Žalobca sa žalobou podľa článku 270 ZFEÚ domáha zrušenia rozhodnutia Agentúry Európskej únie pre spoluprácu v oblasti presadzovania práva (EUROPOL) z 27. mája 2020 o nepredĺžení jeho pracovnej zmluvy na dobu neurčitú a v prípade potreby zrušenia rozhodnutia z 18. decembra 2020 o zamietnutí jeho sťažnosti
Výrok rozsudku
Žaloba sa zamieta.
QM je povinný nahradiť trovy konania.
____________
1 Ú. v. EÚ C 189, 17.5.2021.